Izjaslav I

pienoiskuva|Izjaslav I, 1680-luvun fresko Arkkienkelin katedraalissa Moskovassa
pienoiskuva|Izjaslav I:n sinetti 1052–1054
pienoiskuva|Izjaslav I:n sinetti, jossa on hänen kuvansa
Izjaslav I Jaroslavitš, kastettuna Dmitri (muinaisitäslaavi: Изѧславь Ѩрославичь); (1024 – 3. lokakuuta 1078) oli Kiovan Rusin suuriruhtinas vuosina 1054–1078. 
pienoiskuva|Izjaslav I:n ja metropoliitta Georgin juhla uuden kirkon rakentamisen yhteydessä. Miniatyyri Sylvester-kokoelmasta, 1300-luvun alku.

 Suku 
Hänen vanhempansa olivat Novgorodin ja Kiovan suuriruhtinas Jaroslav I Viisas sekä Ruotsin prinsessa Ingegerd, jonka isä oli Olavi Sylikuningas.Mari Isoaho: ”Yksityiskohdista kokonaisuuteen – Häme Novgorodin kronikoissa”, Historiallinen aikakauskirja 3/2017, s. 347–352, 354. Hänellä oli yhdeksän sisarusta, joita neljä sisarta Anastasia, Elisabet, Agatha ja Anna avioituivat länsieurooppalaisiin hallitsijasukuihin. Hänen veljiään olivat Kiovan suuriruhtinaina peräkkäin olleet Vladimir Jaroslavitš, Svjatoslav II ja Vsevolod I, Vladimirin ruhtinas Igor Jaroslavitš sekä Smolenskin ruhtinas Vjatšeslav Jaroslavitš.Per Olof Sjöstrand: ”Frögerståget”, Historisk tidskrift för Finland 2/2012, s. 205–209, 213, 221–225. Verkkoversio 

 Ruhtinas 
Kiovan lisäksi hänellä oli hallinnassaan pieniä ruhtinaskuntia. Izjaslav nousi valtaan vuonna 1054 isänsä Jaroslav I Viisaan jälkeen. Hän hallitsi Kiovaa 19 vuotta, kunnes vuonna 1073 luopui vallasta kun Kiovan kansalaiset tukivat kaupunkiin marssineita hänen veljiään Vsevolod I:stä ja Svjatoslav II:ta eivätkä Izjaslavia. Izjaslav nousi uudelleen valtaan kolme vuotta myöhemmin ja hallitsi maata vuoteen 1078, jolloin kaatui sodassa. Vuosina 1068–1069 Izjaslavin kanssahallitsijana oli Polotskin ruhtinas Vseslav.

 Avioliitto ja jälkeläiset 
Izjaslav avioitui vuonna 1043 Puolan prinsessa Gertruda-Olisavan (n. 1025–1108) kanssa, joka oli kuningas Mieszko II Lambertin ja Richeza von Lothringenin tytär, hänen äidinisänsä oli keisari Otto II.

Heille syntyivät lapset:

 Jaropolk (k. 1086/1087), Turovin ja Volynian ruhtinas, avioitui 1071/1072 Saksin prinsessa Kunigunden kanssa
 Eupraxia, avioitui 1088 Krakovan ruhtinas Mieszko Bolesławowicin (1069–1089) kanssa, joka oli Bolesław II Rohkean ja Kiovan ruhtinatar Wyszesławan (Svjatoslav II:n tytär) poika. 

Mahdollisesti jalkavaimon kanssa:

 Mstislav (?–1069), Novgorodin ruhtinas vuosina 1054–1067, jonka menetti Polotskin ruhtinas Vseslaville. Hänellä oli poika Rostislav Mstislavitš, joka kuoli vuonna 1093.

 Svjatopolk ΙΙ, Kiovan suuriruhtinas

 Viitteet 

Luokka:Kiovan ruhtinaat
Luokka:Vuonna 1024 syntyneet
Luokka:Vuonna 1078 kuolleet